kardosdrur/scandi-wiki huggingface dataset:
Tomas Villum Jensen

Tomas Villum Jensen (født 12. april 1971 i Hundested) er en dansk skuespiller, filminstruktør og producent.

Karriere

Skuespiller 
Han fik sit gennembrud med hovedrollen i filmen Drengene fra Sankt Petri i 1991 og i Det forsømte forår. Han har siden spillet med i mere end 25 danske spillefilm.
Blandt de humoristiske roller kan nævnes I Kina spiser de hunde og Gamle mænd i nye biler, hvor han sammen med Nikolaj Lie Kaas spiller kok.

Instruktør 
Instruktørdebuten kom med den Oscar-nominerede kortfilm Ernst & Lyset som han instruerede sammen med skolekammeraten Anders Thomas Jensen. Siden fulgte spillefilmsdebuten Kærlighed ved første hik, og han har siden instrueret den Robert-vindende børnefilm Min søsters børn og Min søsters børn i sneen.

I 2005 instruerede han komediefilmen Solkongen skrevet sammen med Anders Thomas Jensen.
De to har lavet endnu to film sammen: Den satiriske Sprængfarlig bombe, som kom i 2007, og action-komedien Ved verdens ende fra 2009. I sommeren 2013 kom den seneste spillefilm med Tomas Villum Jensen som instruktør: Komedien Player med Rasmus Bjerg og Casper Christensen i de bærende roller.

Andet film- og tv-arbejde 
Derudover er Tomas Villum Jensen en populær tv-vært. Han stod blandt andet i spidsen for TV3-programmerne Idols og Bluff, sammen med sin ven Uffe Holm.

Tomas Villum har produceret dokumentarprogrammer i blandt andet Norge, Kenya, Uganda og Tanzania.

Politisk virke 
Ved kommunalvalget i november 2017 var Tomas Villum Jensen byrådskandidat i Fredensborg Kommune for Liberal Alliance. Tomas Villum Jensen fik 15 personlige stemmer, men fik til gengæld gjort sig meget upopulær hos det siddende byråd, da han uden dokumentation gik i nationale medier og påstod at Fredensborg Kommune var Danmarks mest forgældede Kommune

I December 2020 annoncerede Tomas Villum Jensen og hustruen Maria Montell, at de havde oprettet testcenter i privatboligen, hvor man mod betaling på 350 kroner kan blive hurtigtestet for Corona på parrets egen terrasse.

Privat 
Han er gift med sangerinden og sangskriveren Maria Montell.

Filmografi

Skuespiller 

 Drengene fra Sankt Petri (1991)
 Krummerne 2 - Stakkels Krumme (1992)
 Eksamen (1993)
 Det forsømte forår (1993)
 Roser og persille (1993)
 Gigolo (1993)
 Krummerne 3 - Fars gode idé (1994)
 Sidste time (1995)
 Kun en pige (1995)
 Davids bog (1996)
 Nattens engel (1998)
 I Kina spiser de hunde (1999)
 Flugten fra Jante (1999)
 Juliane (2000)
 Blinkende lygter (2000)
 Grev Axel (2000)
 Jolly Roger (2001)
 Gamle mænd i nye biler (2002)
 De grønne slagtere (2003)
 Adams æbler (2005)
 Sprængfarlig bombe (2006)
 Player (2013)

Instruktør 

 Ernst og lyset (1996)
 Kærlighed ved første hik (1999)
 Min søsters børn (2001)
 Min søsters børn i sneen (2002)
 Solkongen (2005)
 Sprængfarlig bombe (2006)
 Ved verdens ende (2009)
 Player (2013)

Kilder

Eksterne henvisninger 
 

Skuespillere fra Danmark
Filminstruktører fra Danmark
Personer fra Hundested
Personer i Kraks Blå Bog
Ærkebiskop Eskil

Ærkebiskop Eskil af Lund (ca. 1100 til 1181).
Eskil var søn af Christiern Svensen og tilhørte den magtfulde jyske stormandsslægt Thrugotsønnerne. Thrugotsønnerne kæmpede i det 12. århundrede med Hvideslægten (hvortil den senere ærkebiskop Absalon hørte) om kongemagten i Danmark. Eskil blev i sin ungdom af sine forældre sendt til Hildesheim i Sachsen for at studere – målet var en gejstlig karriere. Han vendte tilbage til Danmark omkring 1130, og blev ansat som domprovst ved domkirken i Lund, hvor hans farbror Asser var ærkebiskop. Efter slaget ved Fodevig i 1134, hvor Erik Emune dræbte det andet danske kongsemne, Magnus Nielsen (Svend Estridsens barnebarn), blev Eskil på foranledning af Erik Emune biskop i Roskilde. 

Freden mellem Eskil og den nykårede konge Erik Emune holdt dog kun kort, idet Eskil sammen med stormanden Peder Bodilsen indledte et oprør på Sjælland. I første omgang blev Erik Emune fordrevet fra Sjælland; men i det lange løb kunne Eskil og Peter Bodilsen ikke hamle op med kongen, og Eskil blev tvunget til at betale bod. Der har været adskillige spekulationer om grunden til oprøret, og det diskuteres stadig.

Efter Assers død i 1137 overtog Eskil ærkebispestolen efter stridigheder med kongemagten. Det skete med støtte fra Peder Bodilsen. Eskil besad posten som ærkebiskop i 40 år og var en markant forkæmper for de gregorianske kirkeidealer. Håndhævelsen af dem kastede ham til tider ud i stridigheder med bl.a. Valdemar 1. den Store; men Eskil valgte at gå på kompromis om kirkens (og sine egne) interesser og ambitioner. Fokuseringen på kirkens interesser bragte Eskil til tops i hierarkiet inden for den europæiske gejstlighed. Han plejede omgang med pave Alexander 3. og Bernhard af Clairvaux. I sin embedstid var Eskil væk fra Danmark i 11-12 år i bl.a. Jerusalem og Sydfrankrig.

Han valgte at trække sig tilbage fra ærkebispesædet i 1177, og det blev derpå overdraget til Absalon, der ganske ekstraordinært kom til at besidde både ærkesædet i Lund og bispestolen i Roskilde. Efter sin abdikation trak Eskil sig tilbage til det navnkundige cistercienserkloster i Clairvaux, hvor han blev munk. Eskil døde i 1181 og blev begravet tæt ved alteret i klosterkirken i Clairvaux. I Clairvaux mindes han hvert år den 7. september, mens han i Lund mindes den 6. september.

Eksterne henvisninger 
 Curt Weibull: Ärkebiskop Eskil och ärkebiskopsätet i Danmark år 1177 (Historisk Tidsskrift, Bd. 14, rk. 2; 1981)

Referencer 

Danskere i 1100-tallet
Thrugotsønnerne
Biskopper over Roskilde Stift
Biskopper over Lund Stift
Førreformatoriske katolske biskopper fra Danmark
Personer i Dansk Biografisk Leksikon
Skandinaver fra middelalderen
Danske helgener
Ktesifon

Ktesifon er en ruinby, som ligger nær Tigris ca. 30 km sydøst for Bagdad i Irak, der engang var hovedstaden i Sassanideriget. Ktesifon var dengang en af de største byer i verden.
De eneste synlige rester af byen er dele af det store palads, hvor resterne af en stor hvælving kaldes Ktesifonporten. 

I 637 indtog og plyndrede araberne Ktesifon og omkringliggende byer. Inden længe havde de erobret hele Mesopotamien, og i 762 byggede de en ny regeringsby 30 km oppe ad floden – Bagdad.

I første verdenskrig fandt et stort slag mellem osmannerne og briterne sted i Ktesifon 22.-25. november 1915. Det endelige udfald af kampen blev Iraks løsrivelse fra det Osmanniske Rige, og siden dets selvstændighed.

Eksterne henvisninger 

Antikken
Mesopotamien
Irak
Konvertibilna mark

Konvertibilna mark (Valutakoden er KM eller BAM) er Bosnien-Hercegovinas officielle møntfod.
Den blev indført i 1998 og var på daværende tidspunkt låst til den tyske mark i forholdet 1:1. 

Med euroens indførelse 1. januar 2002 blev KM i stedet låst hertil med en vekselkurs på 1 euro for 1,95583 KM.

Bosnien-Hercegovina
Ikosaeder

Et ikosaeder (flertal: -edre) er et polyeder som har 20 sideflader. Sidefladerne af et regulært ikosaeder er ligesidede trekanter. Etymologi (16. århundrede): fra græsk eikosaedron af eikosi = "tyve" + -edron -eder]. Som tillægsord: "ikosaedralsk".

I geometri er det regulære ikosaeder et af de fem Platoniske legemer. Det er et konvekst, regulært polyeder sammensat af tyve trekantede sideflader, grupperet med fem trekanter, der mødes i hvert af de tolv hjørner (se den roterende illustration). ikosaederet har 30 kanter. Dets duale polyeder er dodekaedret.

Arealet A og rumfanget V af et regulært ikosaeder med sidelængde a er:

Kanoniske koordinater for hjørnene af et ikosaeder med midtpunkt i origo er {(0,±1,±φ), (±1,±φ,0), (±φ,0,±1)}, hvor φ = (1+√5)/2 er det gyldne snit – bemærk at disse danner tre gyldne rektangler, som står vinkelret på hinanden (ortogonalt, se også tegningen). De 12 kanter af et oktaeder kan deles i det gyldne snit, sådan at de resulterende hjørner definerer et regulært ikosaeder. De fem oktaedre, som definerer et givet ikosaeder, danner en polyedrisk sammensætning.

Der findes forvrængninger af ikosaedret, som, skønt de ikke er regulære, alligevel er hjørne-uniforme. Disse er invariante under de samme rotationer af tetraedret og er nogenlunde tilsvarende til fejlterningen (?) og fejldodekaedret, inklusive nogle former som er chiralske og nogle, som har Th-symmetri, dvs. har andre symmetriplaner end tetraedret. Ikosaedret har et stort antal stjernegørelser, inklusive et af Kepler-Poinsotlegemerne og nogle af de regulære sammensætninger, som kunne blive diskuteret her.

Mange virustyper, inklusive HIV og herpes har form som et ikosaeder. Virusstrukturen er bygget af gentaget identiske protein-byggesten, og ikosaedret er en af de nemmeste former at samle ved brug af disse byggesten. Et regulært polyeder bruges, da det kan bygges fra ét enkelt enhedsprotein, som bruges igen og igen; dette sparer plads i det virale genom.

Indenfor bordrollespil såsom Dungeons and Dragons benyttes 20-sidede terninger (efter engelsk praksis kaldet d20).

Ikosaeder mod dodekaeder 

Modsat af, hvad man ville vente, fylder et ikosaeder indskrevet i en kugleflade mindre af kuglens rumfang (60,54%) end et dodekaeder, der er indskrevet i den samme kugleflade (66,49%).

Se også 
 Forkortet ikosaeder

Eksterne henvisninger 

 De uniforme polyedre
 Virtuelle virkelighedspolyedre Polyedresencyclopædiet
 En diskussion af virale strukturer og ikosaedret 

Polyedere
Kong Lear af Britannien

Kong Lear er den tragiske historie om den aldrende konge, der uforvarende skubber sin elskede yngste datter fra sig, da hun nægter at skamrose ham for hans gerninger, som hendes søstre gør det.

Først for sent erfarer han, at kun den yngste datter talte sandt, og at hun i virkeligheden elskede ham højest og dybest.

Legenden er især kendt gennem William Shakespeares benyttelse af motivet i sin tragedien af samme navn.

Folkeminde
Lear af Britannien, Kong
Troels Lyby

Troels Lyby (født 15. oktober 1966) er en dansk skuespiller.

Han var med i den danske sitcom Hvor svært kan det være, og har samtidig spillet mange roller på forskellige teatre, bl.a. i Gasolin' teaterkoncert.

Troels Lyby har vundet Robertprisen for årets mandlige birolle i 2002 i filmen En kort en lang, samt Robertprisen for årets mandlige hovedrolle i 2006 i Anklaget.

Privatliv 
Lyby er opvokset i Solbjerg ved Aarhus.

Han er gift med skuespilleren Cecilie Stenspil.  De blev sammen forældre i august 2018, og atter en gang i 2020.

Filmografi

Spillefilm

Serier

Stemme til tegnefilm

Kilder

Eksterne henvisninger 
 

Skuespillere fra Danmark
Robertprisen for årets mandlige birolle
Robertprisen for årets mandlige hovedrolle
Personer fra Aarhus
Personer i Kraks Blå Bog
Enterprise Application Integration

Enterprise Application Integration forkortet EAI er brugen af software og valg af softwarearkitektur for at få flere softwarebaserede systemer til at udveksle data.

Der findes mange forskellige måder at få to softwarebaseret systemer til at udveksle data på f.eks. kan det ene program skrive en fil på harddisken som det andet program læser eller det ene kan have en webservice som det andet program kalder. To programmer kan også udveksle data via et tredje program til at formidle kommunikationen sådan at de to systemer ikke behøver at kende hinanden, hvilket kaldes for at systemerne er "løst koblet". Hvis en virksomhed har flere systemer er det en fordel at de er løst koblet fordi så kan man udskifte et enkelt af systemerne uden at skulle rette i alle de andre. Man skal kun tilpasse kommunikationen mellem det program der skal udskiftes og kommunikationprogrammet.

Nogle af de teknologier man bruger til at lave løse koblinger er:
 Message teknologier (MQ, JMS, Microsoft BizTalk Server)
 Distribuerede objekter (Corba, DCOM, Web Service)
 Interfacebeskrivelser (IDL, WSDL)
 Dataformater (XML)

DSL Projekter 

 Guaraná DSL 

At ens systemer skal være løst koblet er også et centralt punkt i serviceorienteret arkitektur.

Softwarearkitektur
Henrik Lykkegaard

Henrik Lykkegaard (født 14. februar 1965) er en dansk skuespiller og revyforfatter. Han blev landskendt, da han lavede de minimalistiske reklamer for boller fra Kohberg, der sluttede med ordene "Hva' ska' jeg si'? Boller fra Kohberg."

Han er gift med Anita Dietz og har 3 børn.

Han spillede hovedrollen som fiskeren Lars Erik i Lotte Svendsens film Bornholms stemme, hvilket han modtog en Bodil som bedste mandlige hovedrolle for i 2000.

Lykkegaard har i flere år medvirket i Cirkusrevyen og har siden 1998 spillet Bamse i Bamse og kylling. I 2013 spillede han med i Nykøbing F. Revyen, som vandt både Revyernes Revy og Charlies Revygalla.

Desuden spillede han hovedrollen i miniserien Mit liv som Bent og var vært på børneprogrammet 7 sammen med Emilia Huusfeldt.

Hæder

Film 
 Frække Frida og de frygtløse spioner – Betjent 2 (1994)
 Fart dræber (1996)
 Sunes familie (1997)
 Stjerner uden hjerner (1997)
 Gufol mysteriet (1997)
 Olsen-bandens sidste stik (1998)
 Bornholms stemme (1999)
 Åh Yrsa og Valdemar (1999)
 Pyrus på pletten (2000)
 Olsen-banden Junior (2001)
 Mit liv som Bent (2001)
 7 (2002)
 Zafir (2003)
 Hannah Wolfe (2004)
 Ørnen (2004-2006)
 Charlie og chokoladefabrikken (2005) - Hr. Bucket, stemme
 Hjemve (2007)
 Frygtelig lykkelig (2008) - Præsten
 Winnie & Karina - The Movie (2009)
 Anja og Viktor 4 - Brændende kærlighed (2007)
 Frihed på prøve (2010)
 Olsen-banden på de bonede gulve (2010)
 Max Pinlig 2 - sidste skrig (2011)
 Olsen-banden på dybt vand (2013)
 For det fælles bedste]'' (2014)

Referencer

Eksterne henvisninger 

 

Filmskuespillere fra Danmark
Bodilprisen for bedste mandlige hovedrolle
Personer i Kraks Blå Bog
Tegnefilmsdubbere fra Danmark
Lotte Svendsen

Lotte Svendsen (født 1. september 1968 på Bornholm) er en dansk filminstruktør og manuskriptforfatter. Hun har instrueret og skrevet manuskript til spillefilmene Harmoni (1995), Café Hector (1996), Royal Blues (1997), Bornholms stemme (1999), Tid til forandring (2004), Max og Max Pinlig (2008). Derudover har hun instrueret DR2-serien Emmas Dilemma.

Svendsen er politisk forankret på venstrefløjen og var med i BZ-bevægelsen.

Filmografi 
 Sikke et cirkus

Noter

Eksterne henvisninger 
 

Kvindelige filminstruktører fra Danmark
Manuskriptforfattere fra Danmark
Dansksprogede forfattere fra Danmark
Personer i Kraks Blå Bog
Modtagere af Nordisk Film Prisen
Jonas Elmer

Jonas Elmer (født 14. marts 1966 i Virum) er en dansk filminstruktør, manuskriptforfatter og tidligere skuespiller.

Som ung spillede han med i filmene Zappa, Rocking Silver og Den kroniske uskyld. Hans instruktørdebut kom med filmen Let's get lost, der til en vis del blev improviseret frem sammen med skuespillerne Sidse Babett Knudsen, Bjarne Henriksen, Nicolaj Kopernikus og Troels Lyby. Den vandt blandt andet Bodilprisen for bedste danske film i 1998. Siden har han instrueret filmen Monas verden og Nynne, og i 2008 instruerede Elmer New in Town med Renée Zellweger og Harry Connick, Jr..

Udvalgt filmografi

Referencer

Eksterne links 
 

Filminstruktører fra Danmark
Skuespillere fra Danmark
Personer fra Virum
Integrationsarkitektur

Integrationsarkitektur er de dele af it-arkitekturen der varetager integration mellem informationssystemer.
Der kan være mange aspekter på en integrationsarkitektur, der hver koncentrerer sig om delopgaver af den samlede integrationsopgave. Jo mere man standardiserer de enkelte delopgaver, des færre bindinger bliver der mellem de enkelte informationssystemer. 

Integrations aspekter:
 Miljøuafhængige operationelle interfacebeskrivelser
 Miljøuafhængige eller transformerbare dataformater
 Miljøuafhængige kommunikations og transportprotokoller
 Protokoluafhængige API’er til serviceskald
 Lokalitetsuafhængige servicekald 
 Automatiseret valg af serviceprovider
 Mulighed for persistent messaging
 Mulighed for servicekald med two-phase commit
 Eksisterende sikkerhedsstyring kan implementeres som en del af integrationsarkitekturen 
 Versionsbaseret routing af servicekald
 Services designes efter offentlige standarder f.eks. WS-I basic profile eller OIO
 Services er selfcontained
 Statedata og securitydata ligger i beskederne

Datalogi
August 2. af Polen

August 2. eller  August den Stærke (, , ; 12. maj 1670 – 1. februar 1733) var kurfyrste af Sachsen under navnet Frederik August 1. af Sachsen () fra 1694 til 1733 og konge af Polen og storfyrste af Litauen fra 1697 til 1733.

Biografi 
August var søn af Johan Georg 3. af Sachsen og Anna Sophie af Danmark, der var datter af Frederik 3. af Danmark. Han blev kurfyrste af Sachsen den 27. april 1694, da hans storebror Johan Georg 4. døde uden legitimt afkom.

August valgtes i 1697 til regent i den polsk-litauiske realunion på betingelse af, at han gik over til katolicismen. Han skaffede i 1699 Polen vigtige landskaber mod syd.

Han var en af hovedpersonerne i kampen mod svenskerne i Store Nordiske Krig men måtte efter flere nederlag i 1704 abdicere til fordel for Stanislaw Leszczynski, der stod i spidsen for en gruppe svenskvenlige adelsmænd, der ønskede at slutte fred med Karl 12. af Sverige. August kom med russisk støtte på tronen i Polen igen efter den russiske sejr over Sverige i slaget ved Poltava i 1709, og han forblev på tronen til sin død - dog uden sin gamle magt.

Han var bygherre for en stor del af slottet Zwinger i Dresden og fik efter sigende 354 børn med sine mange elskerinder, herunder sønnen Moritz af Sachsen, som blev en fremtrædende general i fransk tjeneste.

Det lykkedes ham at bevare hemmelighederne om det hvide guld: porcelænsfremstillingen, som første gang blev udviklet i Europa i 1710 i Dresden og Meissen.

Se også 
 Tidslinje over nogle europæiske regenter i det 18. århundrede

Eksterne henvisninger 

Konger af Polen
Walhalla
Kurfyrster af Sachsen
Storfyrster fra Litauen
Albertinske linje af Huset Wettin
Dragan Čović

Dragan Čović (født 20. august 1956) er medlem af Bosnien-Hercegovinas præsidentskab for perioden 2002-2006 som repræsentant for landets kroater. De to andre medlemmer af præsidentskabet i øjeblikket er:
 Borislav Paravac som repræsenterer serberne.
 Sulejman Tihić som repræsenterer bosniakerne
De tre medlemmer af præsidentskabet skiftes til at være dets formand, og dermed Bosnien-Hercegovinas præsident hver 8. måned.

Formænd for Bosnien-Hercegovinas præsidentskab
Medlemmer af Bosnien-Hercegovinas præsidentskab
Ør

Ør har flere betydninger:
 -ør(e) – et led i nordiske stednavne
 Ør (grus)
 Ør (sindstilstand)
 Ør (Slesvig) – halvø ved Sliens vestlige bred
Overborgmester

Overborgmester kendes i Danmark kun fra Københavns Kommune, hvor man har haft en sådan stilling siden 1938. Overborgmesteren i København er den øverste politiske chef, og er født formand for Borgerrepræsentationen og Økonomiudvalget.

Det fastslås i Styrelsesloven, at kommunens øverste politiske leder benævnes overborgmester, hvilket gør det muligt, at de politiske ledere af forvaltningsområderne benævnes borgmestre. 

Titlen overborgmester kendes også fra andre landes større byer; bl.a. Tyskland.

Se også 
 Borgmestre i Københavns Kommune
 Berlins borgmestre, hvor man benyttede titlen Oberbürgermeister fra 1809

Politiske embeder
Titler i Rangfølgens klasse 2
Berkeley

Berkeley er en amerikansk by i delstaten Californien ved San Francisco-bugten i den nordlige del af staten. Syd for byen ligger Oakland. Den vestlige del af Berkeley afgrænses af Tilden Regional Park. Berkeley ligger i amtet Alameda County.

Byen har  indbyggere. UC Berkeley er hjemsted for den ældste campus tilknyttet University of California, som er Californiens førende offentlige universitetsstruktur med 10 campusser og mere end 190.000 studerende. Universitetet blev oprettet i 1868, og meget af Berkeleys økonomi, status og omdømme hænger sammen med denne institution. 

Både byen og institutionen har længe været kendt som et sted, hvor politisk aktivitet og radikale sociale ideer blomstrede. The Free Speech Movement begyndte på campussen på universitetet. Bevægelsen krævede ytringsfrihed også på universitetets område. 

Berkeley har et grundstof opkaldt efter sig, Berkelium.

Personer fra Berkeley

 Philip K. Dick († 1982), forfatter, voksede op i Berkeley
 Ursula Le Guin, forfatter († 2018)
 Don Walsh (1931-), oceanograf
 John Fogerty (1945-), sanger
 Joshua Redman (1969-), saxofonist

Kildeangivelser

Eksterne henvisninger 

 

Byer i Californien
Forstæder til San Francisco
Oakland

Oakland, der blev grundlagt i 1852, er en amerikansk by beliggende i delstaten Californien. Nord for byen ligger Berkeley, vest for ligger San Francisco på den anden side af broen Bay Bridge. 

Oakland er administrativt centrum for det amerikanske county Alameda County. I 2000 havde byen 399.484 indbyggere.

Oakland er hjemsted for det amerikanske fodboldhold Oakland Raiders, der spiller i NFL.

Personer født i Oakland

 William Bergsma († 1994), komponist
 Marty Paich († 1995), musiker, pianist
 Russ Meyer († 2004), filminstruktør
 Thomas Schelling, økonom, nobelprismodtager († 2016)
 Zendaya (1996-), model, sanger

Eksterne henvisninger 

 

Byer i Californien
Forstæder til San Francisco
Oakland, Californien
Lee Harvey Oswald

Lee Harvey Oswald (født 18. oktober 1939, død 24. november 1963) var ifølge flere offentlige undersøgelser den snigskytte, der myrdede præsidenten John F. Kennedy, den 22. november 1963 i Dallas. 

Han blev født i New Orleans i Louisiana den 18. oktober 1939, og var det yngste barn af en søskendeflok på tre og boede med sin mor – faderen døde af et hjerteanfald, to måneder før han blev født. Oswald gik ud af skolen som 17-årig for at blive en del af marinekorpset. Under sin uddannelse blev han trænet i at håndtere skydevåben og fik en middelhøj til høj score i diverse tests for præcision. Hos marinekorpset fik han en uddannelse som radar-operatør og blev udstationeret ved flyvebasen El Toro i 1957. I oktober 1959 tog han til Sovjetunionen med planer om at desertere og blive sovjetisk statsborger. Her mødte han også Marina Nikolayevna Prusakova, som han forelskede sig i og senere hen giftede sig med.

Oswald endte dog med at blive træt af livet i Sovjetunionen. Kort efter parrets første datter blev født søgte de om lov til at immigrere til USA. I april 1963 forsøgte han at myrde den forhenværende generalmajor Edwin Walker med en riffel i dennes hjem. Mordforsøget skulle være på grund af Walkers meget offentlige antikommunistiske udtalelser – Oswald var nemlig selverklæret marxist, og brød sig ikke om Walker.

Den 22. november 1963 tog han på arbejde på Texas School Book Depository – en bygning med udsigt over den rute, som præsidenten tog senere på dagen. Warrenkommisionen der blev sat til at undersøge omstændighederne omkring mordet på John F. Kennedy, hævdede at han, efter at have affyret tre skud fra sjette etage af bygningen flygtede, under flugten dræbte betjenten J. D. Tippit og gemte sig i biografen Texas Theatre, hvor han oprindeligt blev anholdt for mordet på Tippit. Oswald benægtede begge drab. Inden Oswald nåede at komme for retten, blev han to dage efter sin arrest skudt af natklubejeren Jack Ruby. Jack Ruby forklarede til politiet, at han ville spare John F. Kennedys enke, Jacqueline Kennedy Onassis, det ubehag det ville være at møde op i retten.

Der er et utal af konspirationsteorier, der mener, at Lee Harvey Oswald enten var helt uskyldig eller ikke handlede alene, og at Jack Ruby var blevet hyret til at lukke munden på ham, men den officielle undersøgende kommision, Warrenkommisionen, der blev nedsat til at undersøge omstændighederne omkring mordet på John F. Kennedy, fastslår, at Lee Harvey Oswald var alene om attentatet. Denne konklusion blev dog draget kraftigt i tvivl efter Sylvia Meagher, som gennemgik alle 26 bind af sagens akter, udgav sin bog "Accessories after the fact", som kulegravede kommissionens rapport.

Eksterne henvisninger 

Attentatet på John F. Kennedy
Mordere fra USA
Personer fra New Orleans